Иван Пейчев
Угасват чашите…

chitanka.info

Угасват чашите,

гласът угасва,

усмивката угасва,

тромпетната истерия

гаси последните

минути.

Имаш право на скръб,

единствено

право,

неоспорвано право на

скръб.

Не бъди груб.

Позволи на другите

да те съжаляват

без никаква насмешка

им позволи.

Ти знаеш, по-бързо угасват

чашите,

гласът угасва,

усмивката угасва

намеси ли се топлото

приятно съжаление.

Позволи

без никаква насмешка

да бъдеш съжалявай,

да те обгърнат

със приятно съжаление.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.